|  |  |
| --- | --- |
| **ΠΡΟΣ: ΜΜΕ** | ΔΗΜΟΣ ΛΑΜΙΕΩΝΓραφείου Τύπου& Επικοινωνίας**Λαμία, 28/8/2018** |

**«16η Γιορτή Ρυζιού 2018» στην Ανθήλη**

Ο Δήμος Λαμιέων και ο Εκπολιτιστικός Σύλλογος Ανθήλης σας προσκαλούν στη «**16η** **Γιορτή Ρυζιού 2018**» που θα πραγματοποιηθεί από την Παρασκευή 31 Αυγούστου έως την Κυριακή 2 Σεπτεμβρίου 2018 στην Τοπική Κοινότητα Ανθήλης.

Οι εκδηλώσεις θα ξεκινήσουν την **Παρασκευή 31 Σεπτεμβρίου** και ώρα 22:30 με Δημοτική Βραδιά που θα γίνει στον προαύλιο χώρο του Δημοτικού Σχολείου Ανθήλης. Συμμετέχουν: Γ. Καψάλης, Γ. Τσαμπά, και στο κλαρίνο ο Τσίκος Μάκης.

Το **Σάββατο 1 Αυγούστου** και ώρα 18:00 οι εκδηλώσεις θα συνεχιστούν στο γήπεδο και στην κεντρική πλατεία της Ανθήλης με Αθλοπαιδείες – Παραδοσιακά παιχνίδια – κυνήγι του κρυμμένου θησαυρού και Κουκλοθέατρο για τους μικρούς μας φίλους.

Η **«16η Γιορτή Ρυζιού 2018»** θα ολοκληρωθεί την **Κυριακή 2 Σεπτεμβρίου** και ώρα 21:30 όπου θα πραγματοποιηθεί παραδοσιακή μουσικοχορευτική βραδιά με τη συμμετοχή:

* Χορευτικών τμημάτων του Εκπολιτιστικού Συλλόγου Ανθήλης,
* του Εργαστήριου Πολιτισμού Λαμίας
* του Εκπολιτιστικού Εξωραϊστικού Συλλόγου Κάστρου Βοιωτίας
* του Χορευτικού Ομίλου Αλμυρού Μαγνησίας.

**Από το Γραφείο Τύπου**